Kuusalu Keskkooli töötajate täiendkoolituse kord
Täiendkoolituse kord kirjeldab üldisemaid põhimõtteid, kuidas koolitussüsteem toimib ja võimaldab juhtkonnal langetada otstarbekaid otsuseid.
[bookmark: _GoBack]Täiendkoolituse korra eesmärgiks on aidata kaasa kooli personali igakülgsele arengule oma teadmiste ja oskuste pideva täiendamise kaudu ning toetada töötajate kutse-, eri- ja ametialast pädevust.
Täiendkoolituse (edaspidi Koolituse) eesmärk on tagada koolile töötajad, kes:
· järgivad üldinimlikke eetilisi põhimõtteid;
· orienteeruvad ühiskonna haridusvajadustes ja suudavad tegutseda muutuvas haridussituatsioonis;
· arvestavad isiksuse individuaalset arengut ja kasutavad seda toetavaid õpetamismeetodeid;
· suudavad ellu viia kooli arengu- ja õppekava taotlusi;
· osalevad hariduselu edendamisel nii koolis kui väljaspool;
· on valmis pidevaks enesetäiendamiseks.
Koolituse põhimõtted
1.1. Koolituse korraldamisel arvestatakse kooli kui terviku ja töötajate individuaalseid vajadusi ning kooli eesmärke.
1.2. Koolituse põhiolemus on tagada koolituse käigus omandatud oskuste rakendamine oma tööülesannete täitmisel pärast koolituse lõppemist.
1.3. Koolitus lähtub elukestva õppe põhimõttest ning koolitusele järgneb õpitu rakendamine.
1.4. Iga töötaja vastutab ise enesearendamise ja kvalifikatsiooni säilitamise eest vähemalt ametikohale esitatavate nõuete ulatuses.
1.5. Koolitusele eelneb koolitusvajaduse analüüs. Koolitusvajadusest annavad õpetajad teada kaks korda aastas (kalendriaasta alguses ja  õppeaasta alguses). 
1.6. Hiljem selguvate koolituste soovist tuleb teatada direktorile.
Koolitusvajaduse selgitamine ja planeerimine
1.7. Koolitusvajaduse analüüs on protsess, mille käigus kogutakse infot koolitusvajaduse kohta lähtudes kooli eesmärkidest ja töötajate vajadustest.
1.8. Koolitusvajaduse selgitamisel arvestatakse töötajate arenguvestlusel ja sisehindamisel saadud infoga.
1.9. Koolitusvajaduse selgitamisel töötajaga täpsustakse koolitusvaldkond ja temaatika, otsustatakse koolitaja ja lepitakse kokku finantseerimises.
1.10. Koolitusvajaduste analüüsi tulemusel valmib koolitusplaan.
Koolituse korraldamine, arvestus ja kulude hüvitamine
1.11. Koolitusele lubamise otsustab direktor.
1.12. Pikaajalisele tööalasele koolitusele või õppepuhkusele lubamiseks vormistab vastavasisulise käskkirja kooli direktor, kooskõlastatult õppealajuhatajaga.
1.13. Õppealajuhataja korraldab koolitusel viibiva õpetaja asendamise.
1.14. Pärast koolitust esitab õpetaja koolituse läbimise kohta tõendi infojuhile ja selle alusel peetakse koolituse arvestust EHIS-es.
1.15. Koolituskulude hüvitamine toimub pärast koolitust õpetaja poolt esitatud avansiaruande põhjal.
Koolituse tulemuslikkuse hindamine ja vastutus
1.16. Koolituse tulemuslikkuse hindamise eesmärgiks on saavutada võimalikult maksimaalne koolituse eesmärkide täitmine ning saada tagasisidet ja vajalikku informatsiooni edasiseks koolitustegevuseks;
1.17. Vajadusel annab õppealajuhataja koolituse läbinud töötajale hindamislehe, millega töötaja hindab koolitusel omandatud teadmisi ja oskusi;
1.18. Direktori vastutus koolituse korraldamisel:
· Määratleb koolitusprioriteedid tulenevalt vajadusest;
· Toetab töötajate enesearendamist ja koolitust, võimaldades õppepuhkust ja kompenseerides vajadusel osalemistasu;
· Otsustab suunamise pikemaajalistele tööalastele koolitustele.
1.19. Õppealajuhataja tegevus koolituse korraldamisel:
· Selgitab välja ja analüüsib igal aastal õpetajate koolitusvajadust;
· Teeb ettepanekuid koolitusprioriteetide määratlemiseks;
· Kogub koolituste kohta infot ja hindab koolituse tulemuslikkust;
· Koostab igal aastal koolituse aruande õpetajate osalemise kohta koolitustel;
· Kogub ja edastab koolitusalast infot ning vastab päringutele koolitusvõimaluste kohta;
· Hindab töötajate koolitusvajadust;
· Innustab õpetajaid pidevale enesetäiendamisele;
· Hindab saadud teadmiste ja oskuste kasutamist töös.
1.20. Töötaja kohustused koolitusega seoses:
· Vastutab ise oma teadmise ja oskuste ning ühtlasi ka enda arendamise eest;
· Kasutab enesetäiendamiseks lubatud tööaega maksimaalse tõhususega;
· Annab õppealajuhatajale tagasisidet koolituse kohta;
· Annab koolituse läbimist tõendavad dokumendid infojuhile sissekande tegemiseks EHIS-sse;
· Täidab kulude hüvitamiseks avansiaruande.

